Newborn fotenie zaberie dve až tri hodiny. Jediné, čo bude potrebné, aby ste spolu s bábätkom priniesli do môjho ateliéru v Bratislave, je biele body pre drobca, zopár jednorazových plienok a nejaké papanie, aby nám počas fotenia nevyhladlo. Do tašky môžete pribaliť aj cumeľ. Ak sa s bábätkom chcú odfotiť aj rodičia, je skvelé, ak si oblečenie zľadia. Čo sa týka tónu novorodeneckých fotografií, ten si môžete vybrať. Skúsenosti ukázali, že nadčasové fotografie vznikajú najmä v bielych a zemitých odtieňoch. Tie obľubujem aj v mojom štúdiu.